ติดลมบน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
10 ส.ค. 2554

...ทีมข่าวการเงิน
ธนาคารกสิกรไทยยังเดินหน้าใช้ เอนเตอร์เทน เมนต์ เจาะฐานลูกค้าไม่หยุด 
ล่าสุด ปกรณ์ พรรธนะแพทย์ รองกรรมการผู้จัดการ ธนาคารกสิกรไทย บอกว่า ปีนี้ธนาคารจะขยายการรับรู้แบรนด์สินเชื่อเอสเอ็มอีในทุกพื้นที่ทั่วประเทศ โดยเฉพาะลูกค้าในภูมิภาค 
ด้วยการผลิตรายการ “SME ติดปีก by K SME Care” ออกอากาศทางเคเบิลทีวี จับกลุ่มลูกค้าต่างจังหวัด 
ขณะที่รายการ “SME ตีแตก” สามารถจับกลุ่มลูกค้าในกรุงเทพฯ ได้สำเร็จแล้ว
“แบรนด์เอสเอ็มอีในต่างจังหวัดจะสอดคล้องกับแบรนด์รวม เราต้องไปในทุกภูมิภาค เพราะบางจังหวัด บางพื้นที่ เรายังไม่เป็นอันดับ 1” ปกรณ์ กล่าว
ขณะนี้ลูกค้าสินเชื่อกลุ่มเอสเอ็มอีในเดือน ม.ค. 2554 เติบโต 10% ปล่อยไปแล้ว 1.1 หมื่นล้าน เป็นทั้งเงินหมุนเวียน และสินเชื่อระยะยาว 
เจอแผนการตลาดแบบนี้ แบงก์อื่นมีหวังหนาว...ววว...
นายปกรณ์ กล่าวว่า ปัจจุบันธนาคารมีลูกค้าเอสเอ็มอีอยู่บริเวณชายแดนไทยกัมพูชา ประมาณ 2,900 ราย คิดเป็นวงเงินสินเชื่อรวม 3,000 ล้านบาท หรือ 0.8% ของสินเชื่อรวมเอสเอ็มอี ถือเป็นจำนวนไม่มาก คิดเฉลี่ยสินเชื่อต่อรายประมาณ 1 ล้านบาท โดยลูกค้าส่วนใหญ่อยู่ในกลุ่มค้าปลีก และเกษตรกรรม 
สำหรับการดูแลลูกค้ากลุ่มนี้นั้น ขณะนี้ได้ให้ทีมงานติดตามใกล้ชิด แต่ยังไม่ได้รับแจ้งถึงปัญหา 
อย่างไรก็ดีหากสถานการณ์ยืดเยื้อแล้วมีผลกระทบต่อรายได้ของลูกค้า ธนาคารก็ต้องเข้าช่วยเหลือ อาจออกเป็นแพคเกจช่วยลูกค้าเหมือนคราวที่ประสบภาวะน้ำท่วม เช่น ผ่อนผันชำระเงินต้น ให้ชำระเฉพาะดอกเบี้ยในระยะเวลาหนึ่ง หรือยืดวงเงินกู้ให้นานขึ้น เพื่อให้ภาระเงินกู้น้อยลง
ทั้งนี้ปริมาณการค้ารวมระหว่างไทยกัมพูชาเฉลี่ยปีละ 5 หมื่นล้านบาท โดยไทยนำเข้าจากกัมพูชาปีละประมาณ 3,0005,000 ล้านบาท
นายปกรณ์ กล่าวว่า สำหรับผลกระทบจากปัญหาการเมืองในอียิปต์นั้น ไทยจะได้รับผลกระทบในทางอ้อมที่มาจากเงินเฟ้อซึ่งปรับขึ้นตามราคาน้ำมัน โดยลูกค้าของธนาคารที่ส่งออกไปยังอียิปต์และประเทศมุสลิม ได้แก่ เยเมน ซาอุดิอาระเบีย เยเมน จอร์แดน และตรูนีเซีย มีมูลค่ารวมประมาณ 5,800 ล้านบาท คิดเป็นยอดสินเชื่อกับธนาคาร 952 ล้านบาท 
นายปกรณ์ กล่าวว่า 
อย่างไรก็ดีปีนี้ยังมีปัจจัยเสี่ยงคือ เงินเฟ้อ ดอกเบี้ย และค่าเงินบาท ฉะนั้นจึงเท่ากับว่าต้นทุนทางการเงินของลูกค้าอาจปรับเพิ่มขึ้นอีก ซึ่งธนาคารคาดว่าดอกเบี้ยนโยบายจะมีการปรับขึ้นอีก 0.51% ทั้งปีนี้ เป็น 33.25% โดยไตรมาสแรกอาจเห็นดอกเบี้ยนโยบายอยู่ที่ 2.75% ทั้งนี้ต้นทุนดอกเบี้ยคิดเป็น 4% ของต้นทุนทั้งหมดของลูกค้า